text: Stolt far fulgte ny finansminister
  03 oktober 2011 kl. 13.08
  Hjemme i Kolding fulgte den nye finansministers far stolt sin søns første dag som finansmister på tv-skærmen.
  Arne Corydon, 69 år og far til landets kommende finansminister, ventede både stolt og lidt bekymret  på tv-billederne af sønnen, der træder ud som finansminister på Amalienborg efter præsentationen hos dronningen.
  Bekymringen skyldes, at faren frygter, at det politiske liv vil slide for hårdt på både sønnen og hans nærmeste familie.
  Finansminister Bjarne Corydon voksede op på en villavej i Kolding. I parcelhuset med navnet Fuglereden.
  Familien var socialdemokrater og politikken kom ind allerede sammen med fodbolden. Som student var han formand for studienævnet. Arne Corydon beskriver sønnen som en kærlig far til fire børn, en glad og lykkelig fyr, der som barn også holdt meget af praktiske opgaver.
  